**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ**

ΑΚΑΔΗΜΑΪΚΟ ΕΤΟΣ 2017-2018

***ΣΥΝΟΠΤΙΚΗ ΠΑΡΟΥΣΙΑΣΗ TOY ΠΡΟΓΡΑΜΜΑΤΟΣ***

Ο κύκλος του Προγράμματος Μεταπτυχιακών Σπουδών του Τμήματος Ιατρικής Α.Π.Θ. (ΠΜΣ) διαρκεί 4 εξάμηνα, 120 ECTS. Μετά την επιτυχή εκπόνηση διπλωματικής εργασίας κατά το δ΄ εξάμηνο, οδηγεί σε Μεταπτυχιακό Δίπλωμα Εξειδίκευσης στην ***Ερευνητική Μεθοδολογία στην Ιατρική και στις Επιστήμες Υγείας*** σε μία από τις παρακάτω 3 κατευθύνσεις:

|  |  |
| --- | --- |
| **Βασικής Ιατρικής Έρευνας** | **12 θέσεις** |
| **Κλινικής Ιατρικής Έρευνας** | **20 θέσεις** |
| **Κοινωνικής Ιατρικής Έρευνας** | **8 θέσεις** |

**Επιλογή Κατεύθυνσης:** η κατεύθυνση ορίζεται από τα ερευνητικά ενδιαφέροντα του υποψηφίου και ΟΧΙ αναγκαστικά από την ειδικότητα του. **Η επιλογή κατεύθυνσης είναι σημαντική απόφαση του μεταπτυχιακού φοιτητή γιατί καθορίζει τόσο το Πρόγραμμα Σπουδών που θα ακολουθήσει όσο και το αντικείμενο και τον επιβλέποντα της Διπλωματικής εργασίας την οποία θα εκπονήσει.**

Οι μεταπτυχιακοί φοιτητές στο **α΄ εξάμηνο 30 ECTS**, παρακολουθούν 5 μαθήματα, 4 μαθήματα κορμού και 1 επιλογής, τρεις ημέρες την εβδομάδα (ΠΑΡΑΡΤΗΜΑ Ι) και εκπαιδεύονται στην Ιατρική Ερευνητική Μεθοδολογία, Τεχνολογία και Επικοινωνία. Απαιτείται συνεχής παρακολούθηση και συμμετοχή σε όλα τα μαθήματα, καθώς και πρακτική άσκηση (26 ώρες/μάθημα).

**Τα μαθήματα του Α΄ εξαμήνου θα αρχίσουν τον Οκτώβριο του 2017.**

Στο β΄ εξάμηνο **30 ECTS,** παρακολουθούν υποχρεωτικά 5 μαθήματα, 4 από την κατεύθυνσή τους και 1 επιλογής (ΠΑΡΑΡΤΗΜΑ Ι). Απαιτείται συνεχής παρακολούθηση και συμμετοχή σε όλα τα μαθήματα, καθώς και πρακτική άσκηση (26 ώρες/μάθημα).

Στο **γ΄ εξάμηνο** **30 ECTS** ,15 ECTS Διπλωματική Εργασία + 15 ECTS σεμινάρια/ workshops . Κάθε φοιτητής επιλέγει έναν αριθμό από μία λίστα **εξειδικευμένων σεμιναρίων ή /και workshop Ιατρικής Ερευνητικής Μεθοδολογίας**, το άθροισμα των οποίων θα πρέπει να έχει τουλάχιστον 15 ECTS. Τα σεμινάρια και τα workshops είναι των 3 ή 4 ή 5 x2 hrs τα οποία θα έχουν τα αντίστοιχα ECTS.

Στο **δ΄ εξάμηνο** συνδέονται με Μονάδα του Τμήματος Ιατρικής ως Άμισθοι Επιστημονικοί Συνεργάτες, παρακολουθούν και συμμετέχουν στις εργασίες και στην έρευνα που ορίζεται από τον επιβλέποντα καθηγητή και εκπονούν διπλωματική εργασία που υπόκειται σε αξιολόγηση.

Τα μαθήματα γίνονται απογευματινές ώρες, τρεις φορές την εβδομάδα. Η πρακτική άσκηση, όπως και η ερευνητική εργασία του δ΄ εξαμήνου γίνονται μετά από συνεννόηση με τον επιβλέποντα, σε ώρες εργασίας των Μονάδων.

***ΑΙΤΗΣΕΙΣ***

Δικαίωμα αίτησης για συμμετοχή έχουν πτυχιούχοι των Ιατρικών και Οδοντιατρικών Τμημάτων της χώρας, (ή του εξωτερικού με αναγνώριση από το Δ.Ο.Α.Τ.Α.Π., **σύμφωνα με το αριθμ. 43207/27.04.2007 έγγραφο του ΥΠΕΠΘ όλοι οι πτυχιούχοι από κράτη μέλη της Ευρωπαϊκής Ένωσης πρέπει να καταθέσουν αναγνώριση πτυχίου και αντιστοιχία βαθμολογίας από το ΔΟΑΤΑΠ**), πτυχιούχοι άλλων συναφών με τις κατευθύνσεις τμημάτων και πτυχιούχοι Τεχνολογικών Ιδρυμάτων, από Τμήματα Σχολών Υγείας. ***Αναστολή φοίτησης πριν την παρακολούθηση του α΄ εξαμήνου σπουδών δεν είναι δυνατή για κανένα λόγο.***

***Για όλους απαιτείται βαθμός πτυχίου 6,50 και άνω.***

***ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ: (όλα τα δικαιολογητικά απλές φωτοτυπίες όχι επικυρωμένα)***

***Υποχρεωτικά δικαιολογητικά:***

1. **Αντίγραφο πτυχίου** ΑΕΙ ή ΤΕΙ της ημεδαπής ή της αλλοδαπής (Οι πτυχιούχοι Τμημάτων Εξωτερικού πρέπει να καταθέσουν το πτυχίο τους μεταφρασμένο και επικυρωμένο από το ΥΠΕΠΘ, καθώς επίσης και την αναγνώριση ισοτιμίας από το Δ.Ο.Α.Τ.Α.Π. μαζί με την **αντιστοιχία του βαθμού πτυχίου**). Σε περίπτωση που ο βαθμός εκφράζεται με αξιολογικό χαρακτηρισμό ή με ακέραιο αριθμό απαιτείται είτε βεβαίωση της οικείας Σχολής είτε Πιστοποιητικό Αναλυτικής Βαθμολογίας όπου να φαίνεται ο ακριβής αριθμητικός βαθμός.
2. **Αντίγραφο πιστοποιητικού γνώσης** **της Αγγλικής γλώσσας τουλάχιστον Β2 επίπεδο.**
3. **Πλήρες βιογραφικό σημείωμα**, που θα περιλαμβάνει στοιχεία για τις σπουδές, την ερευνητική και την επαγγελματική δραστηριότητα, συγγραφικό έργο, τις υπάρχουσες επιστημονικές εργασίες και τα ενδιαφέροντα του υποψηφίου.
4. Φωτοτυπία της αστυνομικής ταυτότητας.
5. Δύο πρόσφατες (του τελευταίου εξαμήνου) μικρές φωτογραφίες, στις οποίες να αναγράφεται το ονοματεπώνυμο του υποψηφίου.

***Προαιρετικά δικαιολογητικά:***

1. **Αντίγραφο πιστοποιητικού γνώσης** άλλης ξένης γλώσσας.
2. **Ανάτυπα δημοσιεύσεων ή ανακοινώσεων** σε επιστημονικά περιοδικά– συνέδρια ή **απόδειξη συμμετοχής σε** **Στρογγυλή Τράπεζα**.

Οι υποψήφιοι είναι απαραίτητο να προσκομίσουν **μία φωτοτυπία** της εργασίας ή της ανακοίνωσης ως εξής: το εξώφυλλο του περιοδικού ή των πρακτικών του συνεδρίου, τα περιεχόμενα και τις σχετικές σελίδες.

Θα μοριοδοτηθεί **ΜΙΑ** μόνον εργασία ή ανακοίνωση ή συμμετοχή σε Στρογγυλή Τράπεζα με σειρά αξιολόγησης από το σημαντικότερο προς το λιγότερο σημαντικό ως εξής:

* Πλήρες άρθρο έντυπο η ηλεκτρονικό δημοσιευμένο σε ξενόγλωσσο περιοδικό (peer reviewed journal)
* Πλήρες άρθρο έντυπο η ηλεκτρονικό δημοσιευμένο σε εθνικά αναγνωρισμένο ελληνικό περιοδικό (peer reviewed journal)
* ανακοίνωση ή συμμετοχή σε Στρογγυλή Τράπεζα σε ελληνικό ή διεθνές συνέδριο

π.χ. 1. αν ένας υποψήφιος έχει τρεις ανακοινώσεις σε ελληνικά συνέδρια και ένα άρθρο σε ξενόγλωσσο περιοδικό peer reviewed journal, είναι απαραίτητο να φέρει μόνον τα αποδεικτικά του ξενόγλωσσου άρθρου .

π.χ. 2. αν ένας υποψήφιος έχει 3 ανακοινώσεις σε διεθνή συνέδρια και ένα άρθρο δημοσιευμένο σε ελληνικό περιοδικό peer reviewed journal είναι απαραίτητο να φέρει μόνον τα αποδεικτικά του δημοσιευμένου άρθρου.

1. **Αντίγραφο Μεταπτυχιακού τίτλου Σπουδών.**

Οποιοδήποτε άλλο στοιχείο του υποψηφίου που θα μπορούσε να βοηθήσει στην επιλογή του, μπορεί να το αναφέρει στο Βιογραφικό του και να το προσκομίσει στη Συνέντευξη.

**Κατά την κατάθεση των δικαιολογητικών τα πιστοποιητικά θα είναι απλές φωτοτυπίες.**

**Σε περίπτωση επιτυχίας στις εισαγωγικές εξετάσεις τα δικαιολογητικά επικυρωμένα από τα αρμόδια όργανα θα κατατεθούν στη Γραμματεία του ΠΜΣΙ.**

Οιενδιαφερόμενοι καλούνται να υποβάλουν **τις αιτήσεις και τα δικαιολογητικά τους *από τη Δευτέρα 12-6-2017 έως και την Τρίτη 23-6-2017*** στη Γραμματεία ***του ΠΜΣ του Τμήματος Ιατρικής, κτίριο του ΚΕΔΙΠ, ισόγειο, τηλ. 2310 999339 και ώρες 10:00-12:00 π.μ.***

Αιτήσεις γίνονται δεκτές μόνο από άτομα που κατέχουν ήδη πτυχίο ή προσδοκούν ρεαλιστικά να έχουν αποδεδειγμένα ολοκληρώσει τις σπουδές τους μέχρι την ημερομηνία των εξετάσεων.

**Παρακαλούνται οι ενδιαφερόμενοι, για τη δική τους εξυπηρέτηση, να προσέρχονται στο γραφείο κατά τις αναφερόμενες ώρες υποδοχής.**

**Διευκρίνιση:** Δικαίωμα συμμετοχής στις εξετάσεις έχουν μόνο όσοι καταθέσουν εμπρόθεσμα και έγκυρα όλα τα δικαιολογητικά.

***ΓΡΑΠΤΕΣ ΕΞΕΤΑΣΕΙΣ***

Οι υποψήφιοι θα εξεταστούν γραπτώς σε 2 μαθήματα, ανάλογα με την κατεύθυνση που θα επιλέξουν, ως εξής:

|  |  |
| --- | --- |
| ***ΚΑΤΕΥΘΥΝΣΗ***  ***ΒΑΣΙΚΗΣ ΙΑΤΡΙΚΗΣ ΕΡΕΥΝΑΣ*** | 1. **Βιοχημεία των Νουκλεϊκών Οξέων** 2. **Γενική Φυσιολογία** |
| ***ΚΑΤΕΥΘΥΝΣΗ***  ***ΚΛΙΝΙΚΗΣ ΙΑΤΡΙΚΗΣ ΕΡΕΥΝΑΣ*** | 1. **Επιλεγμένα κεφάλαια Βιοστατιστικής** 2. **Κλινική Επιδημιολογία** |
| ***ΚΑΤΕΥΘΥΝΣΗ***  ***ΚΟΙΝΩΝΙΚΗΣ ΙΑΤΡΙΚΗΣ ΕΡΕΥΝΑΣ*** | 1. **Επιλεγμένα κεφάλαια Βιοστατιστικής** 2. **Κοινωνική Ιατρική** |

**Βιοχημεία νουκλεϊκών οξέων**

Δομή νουκλεϊκών οξέων (DNA, RNAs). Αντιγραφή DNA. Μεταλλάξεις. Ανασυνδυασμός DNA. Επιδιόρθωση DNA. Μεταγραφή. Mετα-μεταγραφικές τροποποιήσεις τού RNA (μάτισμα κλπ)

Πρωτεϊνοσύνθεση (Μετάφραση). Έλεγχος και ρύθμιση της γονιδιακής έκφρασης. Τεχνικές ανασυνδυασμένου DNA και μελέτης των γονιδίων.

**Γενική Φυσιολογία**

Διακίνηση ουσιών διαμέσου της κυτταρική μεμβράνης. Δυναμικά μεμβράνης , δυναμικά δράσης (ενέργειας). Φυσιολογία του μυϊκού ιστού: σκελετικοί μύες, καρδιακός μυς, λείοι μύες. Συνάψεις.

Θερμορύθμιση.

**Βιοστατιστική (Επιλεγμένα κεφάλαια)**

Παρουσίαση και σύνοψη δεδομένων. Μέτρα κεντρικής θέσης και διασποράς. Πληθυσμοί και δείγματα. Κανονική και Δειγματοληπτική κατανομή. Έλεγχος υποθέσεων. Διαστήματα εμπιστοσύνης. Παραμετρικές δοκιμασίες ενός ή δύο δειγμάτων (εξαρτημένων και ανεξάρτητων δειγμάτων). Ανάλυση διακύμανσης. Συσχέτιση. Σχέση μεταξύ ποιοτικών μεταβλητών.

**Κλινική επιδημιολογία**

* Κατηγορίες ιατρικών μελετών (πειραματικές, παρατήρησης, περιγραφικές, συγχρονικές, αναδρομικές, προοπτικές, τυχαιοποιημένες, μελέτες ασθενών - μαρτύρων)
* ∆είκτες νοσηρότητας και θνητότητας
* Μέτρα κινδύνου: πίνακες συνάφειας 2×2, αποδιδόμενος και σχετικός κίνδυνος, λόγος πιθανοτήτων
* Κλινικές δοκιμές: φάσεις και τύποι

**Κοινωνική Ιατρική**

* **Ορισμός και στόχοι Κοινωνικής Ιατρικής**
* **Ορισμός και στόχοι Πρωτοβάθμιας Φροντίδας Υγείας**
* **Δημογραφία - Δείκτες Θνησιμότητας-Δείκτες Νοσηρότητας**
* **Επιδημιολογία**

Ορισμός-στόχοι επιδημιολογικής έρευνας

Σχεδιασμός

Επιδημιολογικές έρευνες

* **Βαθμίδες πρόληψης**
* **Αγωγή και Προαγωγή της Υγείας**

***ΔΙΑΔΙΚΑΣΙΑ ΕΠΙΛΟΓΗΣ***

***Απαραίτητη προϋπόθεση*** για την εισαγωγή των υποψηφίων στο πρόγραμμα μεταπτυχιακών σπουδών είναι να συγκεντρώσουν τουλάχιστον **τη βάση (δηλ. 5) σε κάθε ένα από τα εξεταζόμενα μαθήματα.**

Η βαθμολόγηση των προσόντων (μοριοδότηση) γίνεται με κλίμακα και μόρια που προτείνει η ΣΕΜΣ και εγκρίνει η ΓΣΕΣ. (ΠΑΡΑΡΤΗΜΑ ΙΙ)

Η επιλογή των εισακτέων θα γίνει ανά κατεύθυνση που θα επιλέξουν, με βάση τη σειρά κατάταξής τους στη μοριοδότηση.

Σε περίπτωση κενών θέσεων σε μία κατεύθυνση, οι θέσεις συμπληρώνονται από τους επιτυχόντες με την υψηλότερη μοριοδότηση, οι οποίοι εισάγονται στην κατεύθυνση της δικής τους επιλογής.

Οι Υπότροφοι Ι.Κ.Υ. γίνονται δεκτοί χωρίς εξετάσεις στο ΠΜΣΙ, σε ποσοστό 10% επί του συνολικού αριθμού των μεταπτυχιακών φοιτητών (40), σύμφωνα με τη σειρά επιτυχίας τους στις εξετάσεις του ΙΚΥ.

**Πληροφορίες: τηλ. 2310-999339**

**στο διαδίκτυο:** στην ιστοσελίδα της Ιατρικής Σχολής [www.med.auth.gr](http://www.med.auth.gr) και στην ιστοσελίδα του ΠΜΣΙ promesi.med.auth.gr)

**Προθεσμία κατάθεσης έντυπων αιτήσεων: 12-6-2017 έως και 23-6-2017**

**Ημερομηνία γραπτών εξετάσεων:**

**Τρίτη 19-9-2017, ώρα 17:00**

**στα Αμφιθέατρα Α΄ και Β΄ του Τμήματος Ιατρικής του ΑΠΘ**

**Οι υποψήφιοι να έχουν μαζί τους αστυνομική ταυτότητα και στυλό.**

***Η προσέλευση στα αμφιθέατρα θα γίνεται 15΄ πριν την έναρξη των εξετάσεων.***

**Την ίδια ημέρα θα αναρτηθεί στο χώρο το πρόγραμμα για τις προσωπικές συνεντεύξεις, οι οποίες θα πραγματοποιηθούν την Τετάρτη 20-9-2017, στη Γραμματεία του ΠΜΣ, κτίριο ΚΕΔΙΠ, ισόγειο και ώρες 10:00 έως 12:00 π.μ..**

**Μετά την ανακοίνωση των ονομάτων των επιτυχόντων, θα πραγματοποιηθούν οι εγγραφές, σύμφωνα με το πρόγραμμα που θα ανακοινωθεί από τη Γραμματεία.**

***ΠΑΡΑΡΤΗΜΑ Ι***

***ΠΡΟΓΡΑΜΜΑ ΣΠΟΥΔΩΝ***

**1ο Εξάμηνο 30 ECTS**

5 μαθήματα, 4 Υποχρεωτικά κορμού +1 Επιλογής/ κάθε μάθημα 6 ECTS

**ΜΑΘΗΜΑΤΑ ΚΟΡΜΟΥ**

* **Μέθοδοι ασικών επιστήμων στην ιατρική ερευνά Ι**
* **Ιατρική Στατιστική Μεθοδολογία Ι**
* **Ανθρώπινοι Παράγοντες στην Ιατρική Έρευνα και Κλινική Πρά**ξη
* **Ιατρική Βασισμένη στην Τεκμηρίωση**

**ΜΑΘΗΜΑΤΑ ΕΠΙΛΟΓΗΣ**

* **Βιοιατρική Πληροφορική**
* **Εφαρμοσμένη Φυσιολογία**
* **Υγεία και Κοινωνία**

**2ο Εξάμηνο 30 ECTS**

5 μαθήματα, 4 Υποχρεωτικά κορμού της κατεύθυνσης +1 Επιλογής /κάθε μάθημα 6 ECTS

**ΚΑΤΕΥΘΥΝΣΗ ΚΛΙΝΙΚΗΣ ΙΑΤΡΙΚΗΣ ΕΡΕΥΝΑΣ**

**Υποχρεωτικά μαθήματα**

* **Κλινικές Δοκιμές**
* **Ιατρική Στατιστική Μεθοδολογία ΙΙ**
* **Συγγραφή και παρουσίαση επιστημονικής μελέτης**
* **Βιοηθική-Ηθική των Δημοσιεύσεων**

**ΚΑΤΕΥΘΥΝΣΗ ΒΑΣΙΚΗΣ ΙΑΤΡΙΚΗΣ ΕΡΕΥΝΑΣ**

**Υποχρεωτικά μαθήματα**

* **Μέθοδοι Βασικών Επιστημών στην Ιατρική Έρευνα ΙΙ**
* **Μοριακή βάση Νοσημάτων**
* **Νευροεπιστήμες-Νευροφυσιολογία**
* **Συγγραφή και παρουσίαση επιστημονικής μελέτης**

**ΚΑΤΕΥΘΥΝΣΗ ΚΟΙΝΩΝΙΚΗΣ ΙΑΤΡΙΚΗΣ ΕΡΕΥΝΑΣ**

**Υποχρεωτικά μαθήματα**

* **Εισαγωγή στα Συστήματα Υγείας**
* **Συγγραφή και παρουσίαση επιστημονικής μελέτης**
* **Μεθοδολογία κοινωνικής έρευνας και εφαρμογές στην φροντίδα**
* **Πρωτοβάθμια Φροντίδα Υγείας**

**ΜΑΘΗΜΑΤΑ ΕΠΙΛΟΓΗΣ**

* **Διαγνωστική**
* **Προκλινικές Μελέτες στην ανάπτυξη των φαρμάκων**
* **Μετα-ανάλυση**
* **Κοινωνική Επιδημιολογία: Κοινωνικοί προσδιοριστές και ανισότητες στην Υγεία**

**3ο Εξάμηνο 30 ECTS**  
15 ECTS Διπλωματική Εργασία + 15 ECTS σεμινάρια/ workshops

* Κάθε φοιτητής θα επιλέγει έναν αριθμό από μία λίστα **εξειδικευμένων σεμιναρίων ή /και workshop Ιατρικής Ερευνητικής Μεθοδολογίας**, το άθροισμα των οποίων θα πρέπει να έχει τουλάχιστον 15 ECTS.
* Τα σεμινάρια και τα workshops θα είναι των 3 ή 4 ή 5 x2 hrs τα οποία θα έχουν τα αντίστοιχα ECTS.

**4ο Εξάμηνο 30 ECTS**

**Διπλωματική εργασία** (Συγγραφή και παρουσίαση Διπλωματικής Εργασίας)

**ΠΑΡΑΡΤΗΜΑ ΙΙ**

**ΠΙΝΑΚΑΣ ΜΟΡΙΟΔΟΤΗΣΗΣ**

|  |  |  |  |
| --- | --- | --- | --- |
|  |  | ***Μόρια*** |  |
| **1.** | **Πτυχίο**  **(Βαθμός πτυχίου Χ 3)** |  | ***Κ1*** |
| **2.** | **Αγγλική Γλώσσα**  Μοριοδοτείται ανάλογα με το επίπεδο των γνώσεων ως εξής: |  | ***Κ2*** |
|  | * Καλή γνώση | 7 |  |
| * Πολύ καλή γνώση | 8 |  |
| * Άριστη γνώση | 9 |  |
| * Μητρική γλώσσα ή πτυχίο κτλ | 10 |  |
| **3.** | **Δεύτερη ξένη γλώσσα** | 3 | ***Κ3*** |
| **4.** | **Τρίτη ξένη γλώσσα** | 2 | ***Κ4*** |
| **5.** | **Ερευνητική Δραστηριότητα**  Μοριοδοτείται ένα από τα παρακάτω: |  | ***Κ5*** |
|  | * Συγγραφέας σε άρθρο διεθνούς περιοδικού έντυπου ή ηλεκτρονικού (peer reviewed Journal) | 10 |  |
| * Συγγραφέας σε άρθρο εθνικά αναγνωρισμένου ελληνικού περιοδικού έντυπου ή ηλεκτρονικού (peer reviewed Journal) | 8 |  |
| * Συγγραφέας σε ανακοίνωση ελληνικού ή διεθνούς συνεδρίου ή εισηγητής σε στρογγυλή τράπεζα | 5 |  |
| **6.** | **Μεταπτυχιακό Δίπλωμα** | 10 | ***Κ6*** |
| **7.** | **Γραπτές Εξετάσεις**  **(Βαθμός Μαθήματος 1 +Βαθμός Μαθήματος 2) Χ 4** |  | ***Κ7*** |
| **8.** | **Συνέντευξη**  **Βαθμός μέλους ΔΕΠ 1 + Βαθμός μέλους ΔΕΠ 1** |  | ***Κ8*** |

Το σύνολο των μορίων που συγκεντρώνει ο υποψήφιος προκύπτει από το άθροισμα ***Κ1+Κ2+Κ3+Κ4+Κ5+Κ6+Κ7+Κ8***.

***Απαραίτητη προϋπόθεση*** για την εισαγωγή των υποψηφίων στο πρόγραμμα μεταπτυχιακών σπουδών είναι να συγκεντρώσουν τουλάχιστον τη βάση (δηλ. 5) σε κάθε ένα από τα εξεταζόμενα μαθήματα.